﻿ Преузето са [www.pravno-informacioni-sistem.rs](http://www.pravno-informacioni-sistem.rs/)

На основу члана 9. став 10. и члана 10. став 7. Закона о инспекцијском надзору („Службени гласник РС”, бр. 36/15 и 44/18 – др. закон),

Mинистар државне управе и локалне самоуправе доноси

**ПРАВИЛНИК**

**о посебним елементима, односно критеријумима за процену ризика, учесталости вршења инспекцијског надзора на основу процене ризика и посебним елементима плана инспекцијског надзора у области управне инспекције**

"Службени гласник РС", број 61 од 8. августа 2018.

**Предмет**

Члан 1.

Овим правилником прописују се посебни елементи односно критеријуми за процену ризика, учесталост вршења инспекцијског надзора на основу процене ризика и посебни елементи плана инспекцијског надзора у области управне инспекције.

**Посебни елементи односно критеријуми за процену ризика**

Члан 2.

Преглед посебних елемената, односно критеријума за процену ризика у областима, односно подобластима под надзором управне инспекције и матрица ризика дати су у прилогу овог правилника.

Прилог је одштампан уз овај правилник и чини његов саставни део.

**Процена ризика за ванредни управни инспекцијски надзор**

Члан 3.

Процена ризика за ванредни управни инспекцијски надзор врши се на основу елемената односно критеријума за процену ризика за редован управни инспекцијски надзор и оцене колико је опасност по поштовање начела законитости конкретна и колика је јачина угрожавања или повреде закона и других прописа чију примену надзире управна инспекција.

Основ сумње да је учињено кажњиво дело непосредно повлачи критичан ризик, без упуштања у даљу процену ризика на основу осталих критеријума и елемената.

**Учесталост вршења инспекцијског надзора на основу процене ризика**

Члан 4.

У области, односно подобласти у којој је процењен критичан или висок ризик, инспекцијски надзор врши се најмање једном годишње, а по потреби и чешће, како би се степен ризика смањио испод високог ризика.

У области, односно подобласти у којој је процењен средњи ризик, инспекцијски надзор врши се најмање једном у две године, како би се степен ризика смањио испод средњег ризика.

У области, односно подобласти у којој је процењен низак ризик, инспекцијски надзор врши се најмање једном у четири године.

**Посебни елементи плана управног инспекцијског надзора**

Члан 5.

План управног инспекцијског надзора (годишњи програм рада управне инспекције – Управног инспектората), поред обавезних елемената, садржи и:

1) мере и активности за постизање циљева;

2) рок за завршетак предвиђених мера и активности;

3) показатеље учинака на нивоу мера и на нивоу активности.

У годишњем програму рада управне инспекције – Управног инспектората утврђују се годишњи циљеви инспекцијског надзора у областима, односно подобластима под надзором управне инспекције и исказују у ефектима за које Управни инспекторат планира да буду остварени.

Годишњим програмом рада управне инспекције – Управног инспектората активности управне инспекције усмеравају се првенствено ка областима, односно подобластима са високим степеном вероватноће настанка штетних последица, односно са повећаним ризиком одступања од начела законитости у раду, као и ка областима, односно подобластима у којима у претходној години, односно претходним годинама није вршен надзор.

**Завршнa одредбa**

Члан 6.

Овај правилник ступа на снагу осмог дана од дана објављивања у „Службеном гласнику Републике Србије”.

Број 110-00-151/2018-05

У Београду, 26. јула 2018. године

Министар,

**Бранко Ружић,** с.р.

Прилог

**ПРЕГЛЕД ПОСЕБНИХ ЕЛЕМЕНАТА ОДНОСНО КРИТЕРИЈУМА ЗА ПРОЦЕНУ РИЗИКА У ОБЛАСТИМА, ОДНОСНО ПОДОБЛАСТИМА ПОД НАДЗОРОМ УПРАВНЕ ИНСПЕКЦИЈЕ И МАТРИЦА РИЗИКА**

**I. Посебни критеријуми за процену ризика**

**1.** **Природa штетне последице у областима, односно подобластима под надзором управне инспекције**

|  |  |  |
| --- | --- | --- |
| **Редни број** | **Област под надзором управне инспекције** | **Нумеричка** **вредност** |
| 1. | Државна управа | 5 |
| 2. | Радни односи у државним органима, органима аутономних покрајина и органима јединица локалне самоуправе | 5 |
| 2.1. | Радни односи у државним органима | 5 |
| 2.2. | Радни односи у органима аутономних покрајина | 5 |
| 2.3. | Радни односи у органима јединица локалне самоуправе | 5 |
| 3. | Општи управни поступак и посебни управни поступци | 5 |
| 3.1. | Надзор над применом Закона о општем управном поступку и закона којима се уређују посебни управни поступци | 5 |
| 3.2. | Надзор над применом Закона о инспекцијском надзору | 5 |
| 4. | Изглед и употреба грба, заставе и химне Републике Србије, службена употреба језика и писама, службена употреба печата државних и других органа | 5 |
| 4.1. | Изглед и употреба грба, заставе и химне Републике Србије | 5 |
| 4.2. | Службена употреба језика и писама | 5 |
| 4.3. | Службена употреба печата државних и других органа | 5 |
| 5. | Бирачки спискови и матичне књиге | 5 |
| 5.1. | Бирачки спискови | 5 |
| 5.2. | Матичне књиге | 5 |
| 6. | Политичке странке и удружења | 5 |
| 6.1. | Политичке странке | 5 |
| 6.2. | Удружења | 5 |
| 7. | Слободан приступ информацијама од јавног значаја | 5 |
| 8. | Друге области у којима је посебним законом утврђена надлежност управне инспекције | 5 |

**2. Проценa обима штетних последица у областима, односно подобластима под надзором управне инспекције**

|  |  |  |
| --- | --- | --- |
| **Редни број** | **Надзирани орган и други надзирани субјекат** | **Нумеричка вредност** |
| 1. | Републички органи и организације | 5 |
| 1.1. | Органи државне управе и републичке организације којима су поверени послови државне управе | 5 |
| 1.2. | Правосудни органи | 5 |
| 2. | Органи и организације аутономних покрајина |  |
| 2.1. | Поверени послови код којих незаконитост, неправилност и недостатак у раду узрокује штетне последице по целу Републику Србију | 5 |
| 2.2. | Изворни послови и поверени послови код којих незаконитост, неправилност и недостатак у раду не узрокује штетне последице по целу Републику Србију | 4 |
| 3. | Органи и организације јединица локалне самоуправе и градских општина |  |
| 3.1. | Поверени послови код којих незаконитост, неправилност и недостатак у раду узрокује штетне последице по целу Републику Србију | 5 |
| 3.2. | Изворни послови и поверени послови код којих незаконитост, неправилност и недостатак у раду не узрокује штетне последице по целу Републику Србију | 3 |
| 4. | Други субјекти под надзором управне инспекције |  |
| 4.1. | Други субјекти под надзором управне инспекције републичког нивоа и утицаја | 3 |
| 4.2. | Други субјекти под надзором управне инспекције који нису републичког нивоа и утицаја | 2 |

**3. Тежина штетних последица у областима, односно подобластима под надзором управне инспекције**

|  |  |  |
| --- | --- | --- |
| **Тежина штетних последица** | **Распон бодова** | **Нумеричка вредност** |
| Мала | 10 | 2 |
| Средња | 15 | 3 |
| Велика | 20 | 4 |
| Изразито велика | 25 | 5 |

**4. Вероватноћа настанка штетних последица у областима, односно подобластима под надзором управне инспекције**

|  |
| --- |
| **1) Ризик утврђен у претходном надзору** **у односу на одређену област, односно подобласт** |
| Степен ризика | Опис вероватноће | Нумеричка вредност |
| Незнатан | Занемарљива | 1 |
| Низак | Мала | 2 |
| Средњи | Средња | 3 |
| Висок | Велика | 4 |
| Критичан | Изразито велика | 5 |
| **2) Дужина примене одређеног прописа у одређеној области, односно подобласти** |
| Пропис је у примени: | Опис вероватноће | Нумеричка вредност |
| Више од три године | Мала | 1 |
| Од једне до три године | Средња | 2 |
| Годину дана или мање | Велика | 3 |
| **3) Стање законитости у одређеној области,** **односно подобласти** |
| Поступање | Опис вероватноће | Нумеричка вредност |
| Није било предложених мера/Извршење мера предложених записником о инспекцијском надзору | Занемарљива | 1 |
| Извршење мера изречених решењем | Мала | 2 |
| Управно извршење изречених мера | Средња | 3 |
| Захтев за покретање прекршајног поступка | Велика | 4 |
| Кривична пријава | Изразито велика | 5 |
| **4) Број и структура представки које се односе на одређену област, односно подобласт** |
| У последњих годину дана: | Опис вероватноће | Нумеричка вредност |
| Није било представки које се односе на одређену област, односно подобласт | Занемарљива | 1 |
| Представке које се односе на одређену област, односно подобласт претежно су подносила физичка лица (грађани) | Мала | 2 |
| Представке које се односе на одређену област, односно подобласт претежно су подносили предузетници, привредна друштва и друга правна лица | Средња | 3 |
| Представке које се односе на одређену област, односно подобласт претежно су подносили државни органи, органи аутономне покрајине и јединица локалне самоуправе, као и други субјекти са јавним овлашћењима | Велика | 4 |
| **Вероватноћа настанка штетних последица** | **Распон бодова** | **Нумеричка вредност** |
| Занемарљива | 1–2 | 1 |
| Мала | 3–8 | 2 |
| Средња | 9–53 | 3 |
| Велика | 54–192 | 4 |
| Изразито велика | 193–300 | 5 |

**II. Матрица ризика и метод за процену ризика**

Овде је приказана метода 5x5 (Табела 1).

За примену ове методе потребно је за области, односно подобласти под надзором управне инспекције, које се анализирају применом ове методе, утврдити:

– вероватноћу настанка штетних последица и

– тежину могућих штетних последица.

За утврђену вероватноћу настанка штетних последица и тежину штетних последица, на основу Табеле 2. утврђује се степен ризика области, односно подобласти под надзором управне инспекције (одредити степен ризика од 1 до 25).

**Табела 1: Матрица ризика**

|  |  |
| --- | --- |
| **Вероватноћа настанка штетних последица** | **Тежина штетних последица** |
| 1 | 2 | 3 | 4 | 5 |
| Занемарљива | 1 | **1** | **2** | **3** | **4** | **5** |
| Мала | 2 | **2** | **4** | **6** | **8** | **10** |
| Средња | 3 | **3** | **6** | **9** | **12** | **15** |
| Велика | 4 | **4** | **8** | **12** | **16** | **20** |
| Изразито велика | 5 | **5** | **10** | **15** | **20** | **25** |

**Табела 2: Степен ризика**

|  |  |
| --- | --- |
| **Бројчана вредност ризика** | **Квалитативни опис ризика** |
| 1, 2 | Незнатан |
| 3, 4, 5 | Низак |
| 6, 8, 9 | Средњи |
| 10, 12, 15, 16 | Висок |
| 20, 25 | Критичан |